CELEX: 62011CN0605
Language: sk
Date: 2011-11-29 00:00:00
Title: Vec C-605/11 P: Odvolanie podané 29. novembra 2011 : Fínska republika proti rozsudku Všeobecného súdu (tretia komora) z  9. septembra 2011 vo veci T-29/08, Liga para Protecção da Natureza (LPN)/Európska komisia

25.2.2012   
            
            
               SK
            
            
               Úradný vestník Európskej únie
            
            
               C 58/4
            
         Odvolanie podané 29. novembra 2011: Fínska republika proti rozsudku Všeobecného súdu (tretia komora) z 9. septembra 2011 vo veci T-29/08, Liga para Protecção da Natureza (LPN)/Európska komisia
   (Vec C-605/11 P)
   2012/C 58/04
   Jazyk konania: portugalčina
   
      Účastníci konania
   
   
      Odvolateľka: Fínska republika (v zastúpení: J. Heliskoski a M. Pere)
   
      Ďalší účastníci konania: Liga para Protecção da Natureza (LPN), Európska komisia, Dánske kráľovstvo, Švédske kráľovstvo
   
      Návrhy odvolateľky
   
   Odvolateľka navrhuje, aby Súdny dvor
   
               —
            
            
               zrušil napadnutý rozsudok v rozsahu, v akom Všeobecný súd zamietol žalobu podanú LPN (bod 1 výroku),
            
         
               —
            
            
               zrušil sporné rozhodnutie Komisie a Komisiu zaviazal na náhradu trov odvolacieho konania, ktoré vznikli odvolateľke.
            
         
      Odvolacie dôvody a hlavné tvrdenia
   
   Všeobecný súd Európskej únie vo svojom rozsudku vo veci T-29/08, Liga para Protecção da Natureza (LPN)/Európska komisia porušil v zmysle článku 58 Štatútu Súdneho dvora právo Únie, keďže nezrušil sporné rozhodnutie Komisie z 22. novembra 2007 v rozsahu, v akom sa týka dokumentov a častí dokumentov, ktoré Komisia rozhodnutím z 24. októbra 2008 odmietla LPN sprístupniť.
   
               1.
            
            
               Všeobecný súd sa dopustil právne nesprávneho posúdenia tým, že článok 4 ods. 2 tretiu zarážku nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1) vyložil v tom zmysle, že všetky dokumenty týkajúce sa prebiehajúceho konania o nesplnení povinnosti sa ako kategória dokumentov majú chrániť tak, že orgán môže odmietnuť prístup k všetkým dokumentom obsiahnutým v spise v konaní o nesplnení povinnosti na základe všeobecnej domnienky, že by rozšírenie takýchto dokumentov mohlo a priori porušiť ochranu účelu vyšetrovania.
            
         
               2.
            
            
               Všeobecný súd pri posudzovaní, či Komisia pred zamietnutím žiadosti na prístup k dokumentom primerane zohľadnila prípadný prevažujúci verejný záujem, nesprávne vyložil poslednú časť vety článku 4 ods. 2, ako aj článku 6 ods. 1 nariadenia Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (2). Všeobecný súd nesprávne vyložil tieto ustanovenia, keďže riadne nepreskúmal, či Komisia vykonala zváženie záujmov predpísané podľa týchto ustanovení medzi záujmami, ktoré treba chrániť podľa článku 4 ods. 2 tretej zarážky, a možným prevažujúcim verejným záujmom na poskytnutí požadovaných dokumentov.
            
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003 s. 331).
   
      (2)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, s. 13).